Ulam raja

Ulam raja (Tulisan Jawi: اولم راج) atau kenikir (Tulisan Jawi: كنيكير)  merupakan tumbuhan spesies Cosmos yang berasal dari Amerika Latin merangkumi kawasan dari Rio Grande do Sul di selatan Brazil ke Tamaulipas di utara Mexico) serta kepulauan Caribbean diperkenalkan ke kawasan-kawasan tropika benua Asia, Afrika, dan Australia.  

Pokok ini dipercayai diperkenalkan para penakluk Sepanyol ke kepulauan Filipina yang kemudiannya tersebar meliar serata Asia Tenggara. Tumbuhan ini menjadi dimanfaatkan dalam kalangan masyarakat rantau ini terutamanya sebagai sejenis sayuran ulam yang amat popular dimakan mentah bersama nasi atau di cicah dengan budu, sambal belacan  atau tempoyak serta cincalok.

Penamaan 
Ia mempunyai pelbagai nama setempat di benua Amerika Tengah yang asal:

 chactsul (Yucatan, Quintana Roo)
 estrella del mar ("bintang laut", Yucatan, Quintana Roo)
 cambray (Honduras, El Salvador)
 cambray rojo (Honduras, El Salvador)
 mozote-doradilla (El Salvador)
 flor de muerto ("bunga maut", Costa Rica)

Botani 

Pokok ini mampu tumbuh cecah setinggi 2 meter. Batangnya berwarna hijau keunguan bercabang banyak di bahagian atas. Daunnya bergaris bentuk ovat atau segi tiga dengan ukuran 8-27 × 2.5-12 sm dengan anak daun yang runcing, kesat dan berwarna hijau tua; suatu bau unik akan terkeluar apabila daun-daun ini diramas. Daun-daun ini akan menguncup apabila malam tiba.

Bunganya bertangkai panjang dan berwarna kuning keunguan, bunga ini boleh tumbuh secara tunggal mahupun sedikit menjambak.

Kegunaan

Dalam perubatan 
Ulam raja telah digunakan secara tradisi untuk memperbaiki peredaran darah dan mencuci darah, serta untuk menguatkan tulang dalam kalangan orang Melayu dan Jawa.

Penanaman 
Masyarakat Eropah tidak begitu menyukai pengambilan tumbuhan ini sebagai sumber makanan kerana bau kuat yang dilepaskan, namun ia masih dimanfaatkan sebagai suatu tanaman hiasan kerana kuntum bunga ia yang digemari.

Ia juga ditanam sebagai suatu tanaman sungkup mengelakkan keringan tanah serta untuk menyegarkan udara sekitar

Sifat kimia 
Daun dan batang pokok didapati mengandungi pelbagai jenis kimia asid fenolik, flavonoid, tanin, karotenoid, sterol dan saponin antara lainnya.

Ulamnya mempunyai keupayaan antioksida (AEAC) yang amat tinggi, iaitu setiap 100 gram ulam yang segar mempunyai keupayaan antioksida yang sama dengan 2,400 miligram L-asid askorbik. Melebihi dua puluh jenis bahan antioksida telah dikenal pasti dalam ulam raja. Bahan-bahan antioksida yang utama disebabkan oleh kehadiran sebilangan proantosianidin yang wujud sebagai dimer, melalui heksamer, kuersetin glikosida, asid klorogenik, asid neoklorogenik, asid kripto-klorogenik, serta  penangkap (+)-. Keupayaan ulam raja untuk mengurangkan tekanan oksidatif mungkin sebahagiannya terdiri daripada kandungan antioksidanya yang tinggi.

Khasiat
Berdasarkan kajian tempatan, ulam raja  mengandungi 3 peratus protein, 0.4 peratus lemak dan karbohidrat serta kaya dengan kalsium dan vitamin A.

Rujukan

Pautan luar 
 Maklumat lanjut spesies di Sistem Maklumat Biokepelbagaian Malaysia
 Tapak web PubMed oleh Perpustakaan Perubatan Nasional dan Institut-institut Kesihatan Nasional Amerika Syarikat

Ulam Raja